सन् 1935ई. दे लग-भग स्वामी होर पैथल आई गे। पैथल ग्रां दे मझाटै इक सुंदर सरोवर ऐ। स्वामी होरें सरोवर दा निकटवर्ती खेतर पसंद आई गेआ। उमें उत्थें अपने रौह‌्ने लेई इक कुटिया बनाई लेई। उंदी कुटिया मती गै सादी ते निक्की ही। उमें सरोवर दे कंढै केई पौछे लगाए। तलाς च कमल फुल्ल उगवाए। कुटिया दे बेह‌्ड़े च चनार दा बूटा ते पचोआड़ सफेदे दे बूटे लुआए। इस कन्ने पैथल दी शोभा बधी गेई ते पैथल बी इक खिने दे गुलदस्ते आंगर सुन्दर लब्भन लगा। स्वामी होरें पैंथल च रेह‌्इयै योग-साधना दे खेतर च होर बी किश उपलब्धियां हासल कीतियां। उनें इत्थें केई ग्रंथें ते साहित्यिक रचनाएं दा अध्ययन कीता। उदें शिश्श उंदे दर्शन लेई टोलियें च ग्रां च औंदे हे।